БОГОРОДИЧНИК. 
Каноны Божией Матери на каждый день. 


МОЛЕБЕН ОБЩИЙ 
БОЖИЕЙ МАТЕРИ 


Иерей: Благословен Бог наш, | Аще же иерея несть, глаголи: 
всегда, ныне и присно, и во веки | Молитвами святых отец наших, 
веков. Господи, Иисусе Христе, Боже наш, 
Чтец: Аминь. помилуй нас. Аминь. 


И абие Псалом 142: Господи, услыши молитву мою, внуши моление 
мое во истине Твоей, услыши мя в правде Твоей и не вниди в суд с рабом 
Твоим, яко не оправдится пред Тобою всяк живый. Яко погна враг душу 
мою, смирил есть в землю живот мой, посадил мя есть в темных, яко 
мертвыя века. И уны во мне Дух мой, во мне смятеся сердце мое. 
Помянух дни древния, поучихся во всех делех Твоих, в творениих руку 
Твоею поучахся. Воздех к Тебе руце мои, душа моя, яко земля безводная 
Тебе. Скоро услыши мя, Господи, исчезе дух мой, не отврати лица Твоего 
от мене, и уподоблюся низходящим в ров. Слышану сотвори мне заутра 
милость Твою, яко на Тя уповах. Скажи мне, Господи, путь воньже пойду, 
яко к Тебе взях душу мою. Изми мя от враг моих, Господи, к Тебе 
прибегох. Научи мя творити волю Твою, яко Ты еси Бог мой. Дух Твой 
Благий наставит мя на землю праву. Имене Твоего ради, Господи, 
живиши мя, правдою Твоею изведеши от печали душу мою. И милостию 
Твоею потребиши враги моя и погубиши вся стужающия души моей, яко 
аз раб Твой есмь. 

Слава Отцу и Сыну, и Святому Духу, и ныне, и присно, и во веки веков. 
Аминь. 


Таже поем: Бог Господь и явися нам, благословен Грядый во имя 
Господне, то же на каждый стих: 

Стих: Исповедайтеся Господеви, яко Благ, яко в век милость Его. 

Стих: Обышедше обыдоша мя и именем Господним противляхся 
им. 

Стих: Не умру, но жив буду и повем дела Господня. 

Стих: Камень, егоже небрегоша зиждущии, сей бысть во главу 
угла, от Господа бысть сей и есть дивен во очесех наших. 


Таже тропарь Богородице, глас 4: К Богородице прилежно ныне 
притецем, грешнии и смиреннии, и припадем, в покаянии зовуще из 
глубины души: Владычице, помози, на ны милосердовавши, потщися, 
погибаем от множества прегрешений, не отврати твоя рабы тщи, Тя бо и 
едину надежду имамы. (Дважды) 

Слава и ныне: Не умолчим никогда, Богородице, силы Твоя глаголати 
недостойнии: аще бо ты не бы предстояла молящи, кто бы нас избавил 
от толиких бед, кто же бы сохранил доныне свободны, не отступим, 
Владычице, от Тебе, Твоя бо рабы спасаеши присно от всяких лютых. 


Таже Псалом 50: Помилуй мя, Боже, по велицей милости Твоей, и по 
множеству щедрот Твоих очисти беззаконие мое. Наипаче омый мя от 
беззакония моего, и от греха моего очисти мя. Яко беззакония моя аз 
знаю и грех мой предо мною есть выну. Тебе Единому согреших, и 
лукавая пред Тобою сотворих, яко да оправдишися во словесех Твоих и 
победиши, внегда судити Ти. Се бо, в беззакониях зачат есмь, и во 
гресех роди мя мати моя. Се бо, истину возлюбил еси, безвестная и 
тайная премудрости Твоея явил ми еси. Окропиши мя иссопом, и 
очищуся, омыеши мя, и паче снега убелюся. Слуху моему даси радость и 
веселие, возрадуются кости смиренныя. Отврати лице Твое от грех моих, 
и вся беззакония моя очисти. Сердце чисто созижди во мне, Боже, и дух 
прав обнови во утробе моей. Не отвержи мене от лица Твоего, и Духа 
Твоего Святаго не отыми от мене. Воздаждь ми радость спасения Твоего, 
и Духом Владычним утверди мя. Научу беззаконныя путем Твоим, и 
нечестивии к Тебе обратятся. Избави мя от кровей, Боже, Боже спасения 
моего, возрадуется язык мой правде Твоей. Господи, устне мои 
отверзеши, и уста моя возвестят хвалу Твою. Яко аще бы восхотел еси 
жертвы, дал бых убо, всесожжения не благоволиши. Жертва Богу дух 
сокрушен, сердце сокрушенно и смиренно Бог не уничижит. Ублажи, 
Господи, благоволением Твоим Сиона, и да созиждутся стены 
Иерусалимския. Тогда благоволиши жертву правды, возношение и 
всесожегаемая, тогда возложат на олтарь Твой тельцы. 

Зри: И начинаем петь канон Божией Матери, без ирмосов. 

И после 3-й песни канона поем: Спаси от бед рабы Твоя, 
Богородице, яко вси по Бозе к Тебе прибегаем, яко нерушимей стене и 
предстательству. 

Призри благосердием, Всепетая Богородице, на мое лютое телесе 
озлобление, и исцели души моея болезнь. 


Таже иерей или диакон, | Аще же иерея несть, глаголем 


ектению: Помилуй нас, Боже, по 
велицей милости Твоей, молим Ти 
ся, услыши и помилуй. 

Лик: Господи, помилуй. (трижды) 
Еще молимся о Великом господине 
и отце нашем, Святейшем 
Патриархе Алексии [и о господине 
нашем преосвященнейшем 
епископе (или архиепископе, или 
митрополите, имярек)]. Еще 
молимся о богохранимей стране 
нашей, властех и воинстве ея. Еще 
молимся о милости, жизни, мире, 
здравии, спасении, посещении, 
прощении и благопоспешении раба 
Божия [или рабов Божиих, за 
нихже молебен поем], имярек. Еще 
молимся за всю братию, и за вся 
христианы. 
Таже иерей, 


возглас: Яко 


точии: 

Господи, помилуй, (трижды) 

Слава Отцу и Сыну и Святому Духу, 
и ныне и присно и во веки веков. 
Аминь. 


милостив и Человеколюбец Бог еси, 
и Тебе славу возсылаем, Отцу и 


Сыну, и Святому Духу, ныне и 
присно, и во веки веков. Лик: 
Аминь. 


И абие тропарь, глас 2: Моление теплое и стена необоримая, 


прилежно вопием Ти: 


Богородице Владычице, предвари, и от бед избави нас, Едина вскоре 


милости источниче, мирови прибежище, 
Предстательствующая. 
Зри: и починаем паки пети канон. 


И после 6-й песни канона поем: 


Спаси от бед рабы Твоя, 


Богородице, яко вси по Бозе к Тебе прибегаем, яко нерушимей стене и 


предстательству. 


Призри благосердием, Всепетая Богородице, на мое лютое телесе 
озлобление, и исцели души моея болезнь. 


Таже иерей или диакон, 
ектению: Помилуй нас, Боже, по 
велицей милости Твоей, молим Ти 
ся, услыши и помилуй. 

Лик: Господи, помилуй. (трижды) 
Еще молимся о Великом господине 
и отце нашем, Святейшем 


Аще же иерея несть, глаголем 
точии: 

Господи, помилуй, (трижды) 

Слава Отцу и Сыну и Святому Духу, 
и ныне и присно и во веки веков. 
Аминь. 


Патриархе Алексии [и о господине 
нашем преосвященнейшем 
епископе (или архиепископе, или 
митрополите, имярек)]. Еще 
молимся о богохранимей стране 
нашей, властех и воинстве ея. Еще 
молимся о милости, жизни, мире, 
здравии, спасении, посещении, 
прощении и благопоспешении раба 
Божия [или рабов Божиих, за 
нихже молебен поем], имярек. Еще 
молимся за всю братию, и за вся 
христианы. 

Таже иерей, возглас: Яко 
милостив и Человеколюбец Бог еси, 
и Тебе славу возсылаем, Отцу и 


Сыну, и Святому Духу, ныне и 
присно, и во веки веков. Лик: 
Аминь. 


И абие кондак, глас 6: Предстательство христиан непостыдное, 
ходатайство ко Творцу непреложное, не презри грешных молений гласы, 
но предвари, яко Благая, на помощь нас, верно зовущих Ти: ускори на 
молитву, и потщися на умоление, предстательствующи присно, 
Богородице, чтущих Тя. 


Таже диакон или иерей 
глаголет: 
Вонмем. Премудрость. Вонмем. 


И абие прокимен, глас 4: 


Помяну имя Твое во всяком роде и роде. 
Стих : Слыши, Дщи, и виждь, и приклони ухо Твое. 


Таже иерей или диакон: И о | Аще же иерея несть, глаголем 
сподобитися нам слышанию | точии: 

Евангелия, Господа Бога молим. Господи, помилуй, (трижды) 

Лик: Господи, помилуй. (трижды) Слава Отцу и Сыну и Святому Духу, 
Иерей или диакон: Премудрость, | и ныне и присно и во веки веков. 
прости, услышим святаго | Аминь. 

Евангелия. 

Иерей: Мир всем. 
Лик: И духови твоему. 


Таже чтущий Евангелие иерей или диакон (или же аще нет 
таковаго, мирянин) глаголет: От Луки святаго Евангелия чтение. Лик: 
Слава Тебе, Господи, слава Тебе. Иерей или диакон: Вонмем (аще 
иерея несть, Вонмем не глаголется). 


И Евангелие: Во дни оны, воставши Мариам, иде в Горняя со 
тщанием, во град Иудов. И вниде в дом Захариин, и целова Елисавет. И 
бысть, яко услыша Елисавет целование Мариино, взыграся младенец во 
чреве ея: и исполнися Духа Свята Елисавет. И возопи гласом велиим, и 
рече: благословена Ты в женах, и благословен Плод чрева Твоего. И 
откуду мне сие, да прииде Мати Господа моего ко мне? Се бо яко бысть 
глас целования твоего во ушию моею, взыграся младенец радощами во 
чреве моем. И блаженна веровавшая, яко будет совершение 
глаголанным ей от Господа. И рече Мариам: Величит душа Моя Господа, 
и возрадовася дух Мой о Бозе, Спасе Моем. Яко призре на смирение рабы 
Своея: се бо отныне ублажат Мя вси роди. Яко сотвори Мне величие 
Сильный, и свято имя Его. Пребысть же Мариам с нею яко три месяцы и 
возвратися в дом Свой. 


Лик: Слава Тебе, Господи, слава Тебе. 


И абие на глас 6: Слава: Молитвами Богородицы, Милостиве, очисти 
множества согрешений наших. И ныне: Молитвами Богородицы, 
Милостиве, очисти множества согрешений наших. 


Таже стих: Помилуй мя, Боже, по велицей милости Твоей, и по 
множеству щедрот твоих очисти беззаконие мое. 


И стихира, глас 6: Не ввери мя человеческому предстательству, 
Пресвятая Владычице, но приими моление раба Твоего: скорбь бо 
обдержит мя, терпети не могу демонскаго стреляния, покрова не имам, 
ниже где прибегну окаянный, всегда побеждаемь, и утешения не имам 


4 


разве Тебе, Владычице мира, упование и предстательство верных, не 
презри моление мое, полезно сотвори. 


Иерей или диакон: Спаси, Боже, 
люди Твоя и благослови достояние 
Твое, посети мир Твой милостию и 
щедротами, возвыси рог христиан 
православных и низпосли на ны 
милости Твоя богатыя: молитвами 
Всепречистыя Владычицы нашея 
Богородицы и Приснодевы Марии: 
силою честнаго и животворящаго 


Креста: предстательствы честных 
Небесных Сил безплотных: 
честнаго славнаго пророка, 


Предтечи и Крестителя Иоанна: 
святых славных и всехвальных 
апостол: иже во святых отец наших 
и вселенских учителей и 
святителей, Василия Великаго, 
Григория Богослова и Иоанна 
Златоустаго: иже во святых отца 
нашего Николая, архиепископа 
Мирликийскаго, чудотворца: 
святых равноапостольных Мефодия 
и Кирилла, учителей Словенских: 
святых равноапостольных великаго 
князя Владимира и великия 
княгини Ольги: иже во святых отец 
наших, святителя Михаила, перваго 
митрополита Киевскаго: 
первосвятителей Московских и 
всея Руси, Петра, Алексия, Ионы, 
Макария, Филиппа, Иова, Ермогена 
и Тихона: митрополитов 
Московских Филарета, Иннокентия 
и Макария: святителей имярек 
(епархиальных): святых славных и 
добропобедных мучеников: святых 


новомучеников и исповедников 
Российских имярек: святых 
царственных страстотерпцев: 


преподобных и богоносных отец 
наших имярек: святых праведных 
Иоанна Кронштадтского и Алексия 
Московскаго: святых блаженных 
имярек: святых и праведных 
Богоотец Иоакима и Анны: и святых 
имярек (ихже есть храм и ихже 


есть день и ихже хощеши 
помянути): и всех святых: молим 
Тя, многомилостиве Господи, 


услыши нас, грешных, молящихся 
Тебе, и помилуй нас. 


Аще же иерея несть, абие поем 
канон, песнь 7-ю. 


И отвещаем: Господи, помилуй, 


(12 раз) 
Иерей: Милостию и щедротами и 
человеколюбием Единороднаго 


Сына Твоего, с Нимже 
благословен еси, со Пресвятым и 
Благим и Животворящим Твоим 
Духом, ныне и присно и во веки 
веков. 

И отвещаем: Аминь. 


И починаем паки пети канон, песнь 7-ю. 


И закончив канон, по 9-й песни поем: Достойно есть яко воистинну 
блажити Тя Богородицу, Присноблаженную и Пренепорочную и Матерь 
Бога нашего. Честнейшую херувим и славнейшую без сравнения 
серафим, без истления Бога Слово рождшую, сущую Богородицу Тя 
величаем. 


И кадит священник жертвенник и люди, и мы поем настоящыя 
молитвы: Вышшую небес и Чистшую светлостей солнечных, избавльшую 
нас от клятвы, Владычицу мира песньми почтим. 


От многих моих грехов немощствует тело, немощствует и душа моя: к 
Тебе прибегаю, Благодатней, надеждо ненадежных, Ты ми помози. 

Владычице и Мати Избавителя, приими моление недостойных раб 
Твоих, да ходатайствуеши к Рождшемуся от Тебе: О, Владычице мира, 
буди Ходатаица. 

Поем прилежно Тебе песнь ныне, всепетой Богородице, радостно: со 
Предтечею и всеми святыми моли, Богородице, еже ущедрити ны. 

Вся ангелов воинства, Предтече Господень, апостолов 
двоенадесятице, святии вси с Богородицею, сотворите молитву, во еже 
спастися нам. 


Таже чтец: Трисвятое. Пресвятая Троице... Отче наш... 


Иерей: Яко Твое есть Царство, и 
сила, и слава, Отца и Сына, и 
Святаго Духа, ныне и присно, и во 
веки веков 

Чтец: Аминь. Аще же иерея несть, абие: 


Тропари, глас 6-й: Помилуй нас, Господи, помилуй нас, всякаго бо 
ответа недоумеюще, сию Ти молитву, яко Владыце, грешнии приносим, 
помилуй нас. 

Слава: Господи, помилуй нас, на Тя бо уповахом, не прогневайся на ны 
зело, ниже помяни беззаконий наших, но призри и ныне, яко 
Благоутробен, и избави нас от враг наших, Ты бо еси Бог наш, и мы 
людие Твои, вси дела руку Твоею, и имя Твое призываем. 

И ныне: Милосердия двери отверзи нам, Благословенная Богородице, 
надеющиеся на Тя, да не погибнем, но да избавимся Тобою от бед, Ты бо 
еси спасение рода христианскаго. 


Таже иерей или диакон, 
ектению: Помилуй нас, Боже, по 
велицей милости Твоей, молим Ти 
ся, услыши и помилуй. 

Лик: Господи, помилуй. (трижды) 
Еще молимся о Великом господине 
и отце нашем, Святейшем 
Патриархе Алексии [и о господине 
нашем преосвященнейшем 
епископе (или архиепископе, или 
митрополите, имярек)]. Еще 
молимся о богохранимей стране 
нашей, властех и воинстве ея. Еще 
молимся о милости, жизни, мире, 
здравии, спасении, посещении, 
прощении и благопоспешении раба 
Божия [или рабов Божиих, за 
нихже молебен поем], имярек. Еще 
молимся за всю братию, и за вся 
христианы. 

Таже иерей, возглас: Яко 
милостив и Человеколюбец Бог еси, | Аще же иерея несть, глаголем 
и Тебе славу возсылаем, Отцу и | точии: 

Сыну, и Святому Духу, ныне и | Господи, помилуй, (40 раз) 
присно, и во веки веков. Лик: | Слава Отцу и Сыну и Святому Духу, 
Аминь. и ныне и присно и во веки веков. 
Аминь. 


Посем молитва Пресвятей Богородице: О, Пресвятая Госпоже, 
Владычице Богородице! Вышши еси всех ангел и архангел и всея твари 
честнейши, помощница еси обидимых, ненадеющихся надеяние, убогих 
заступница, печальных утешение, алчущих кормительница, нагих 
одеяние, больных исцеление, грешных спасение, христиан всех 
поможение и заступление! О, Всемилостивая Госпоже, Дево Богородице 
Владычице, милостию Твоею спаси и помилуй Великаго господина и отца 
нашего Святейшего патриарха Московскаго и всея Руси Алексия, 
преосвященныя митрополиты, архиепископы и епископы православныя, 
и весь священнический и монашеский чин, богохранимую страну нашу, 
власти и воинство ея, и вся православныя христианы, ризою Твоею 
честною защити. И умоли, Госпоже, из Тебе без семене Воплотившагося 
Христа Бога нашего, да препояшет их силою Своею Свыше на невидимыя 
и видимыя враги нашя. О, Всемилостивая Госпоже, Дево Богородице, 
воздвигни нас из глубины греховныя и избави нас от глада, 
губительства, от труса и потопа, от огня и меча, от нахождения 
иноплеменных и междоусобныя брани, и от напрасныя смерти и от 
нападения вражия, и от тлетворных ветр, и от смертоносныя язвы, и от 
всякаго зла. Подаждь, Госпоже, мир и здравие рабом Твоим, всем 
православным христианом, и просвети им ум и очи сердечныя, еже ко 
спасению: и сподоби ны, грешныя рабы Твоя, Царствия Сына Твоего, 
Христа Бога нашего: яко держава Его благословенна и препрославлена, 
со Безначальным Его Отцем и со Пресвятым и Благим и Животворящим 
ЕГО Духом, ныне и присно и во веки веков. Аминь. 


Таже иерей или диакон: 
Премудрость. 

Иерей: Пресвятая Богородице, 
спаси нас. 

Лик: Честнейшую херувим и 
славнейшую без сравнения 


серафим, без истления Бога Слово 
рождшую, сущую Богородицу Тя 
величаем. 

Иерей: Слава Тебе Христе Боже, 
упование наше, слава Тебе. Лик: 
Слава Отцу и Сыну, и Святому 
Духу, и ныне, и присно, и во веки 
веков. Господи, помилуй. (трижды). 
Благослови. 

Иерей: Христос истинный Бог наш, 
молитвами Пречистыя Своея 
Матери и всех святых, помилует и 
спасет нас, яко Благ и 
Человеколюбец. Лик: Господи, 
помилуй. (трижды). 


Аще же иерея несть, абие: 
Честнейшую херувим и 
славнейшую без сравнения 


серафим, без истления Бога Слово 
рождшую, сущую Богородицу Тя 
величаем. 


Господи, помилуй, (трижды) 

Слава Отцу и Сыну и Святому Духу, 
и ныне и присно и во веки веков. 
Аминь. Господи Иисусе Христе, 
Сыне Божий, молитвами Пречистыя 
Твоея Матере и всех святых, 
помилуй и спаси нас, яко Благ и 
Человеколюбец. (трижды) 


